הבערה לחלק יצאת - הבערה ביום טוב

דף ה/ב רש"י ד"ה "וש"מ" . רש"ש.

תוס' ד"ה "לחלק". תוס' ר"פ ד"ה "וש"מ הבערה".

רבנו חננאל.

מנחת חינוך מצוה רח"צ

[ג] עיין בבית יוסף ריש סי' תצ"ה ובתוס' פסחים ה' ע"ב ד"ה לחלק יצאת ותוס' ביצה כ"ג ע"א ד"ה ע"ג חרס, דכל מלאכת עבודה שאסרה התורה גבי יום טוב, היינו מה שהוא בכלל מלאכה בשבת דהיינו ל"ט מלאכות. אם כן גבי יום טוב ג"כ אסרה תורה לעשות מלאכה זו אם אינה באוכל נפש, אבל מה שאינה בכלל מלאכות בשבת כגון איסורי לאוין ועשה, כגון מחמר דהתורה יחדה בלאו בפני עצמו ואינו בכלל מלאכות ואינו חייב על זה סקילה וחטאת, אם כן אינו בכלל לא תעשה כל מלאכה כלל אפילו בשבת, רק דהתורה כתבה לאו בשבת, אם כן בשבת דגלי גלי וביום טוב דלא גלי מהיכי תיתי יעבור בלאו, ולפי זה אין מחמר ושביתת בהמתו נוהגת ביום טוב כי לאו בכלל מלאכה היא.

ועיין בבית יוסף שם [ד"ה כתב הכלבו] שהביא שתי דעות אם מחמר ושביתת בהמתו נוהגת ביום טוב, ודעתו נוטה דנוהגת דשוה לשבת, ועיין סי' רמ"ו דעת המגן אברהם [ס"ק י"ב] שג"כ נוטה דנוהגת ביום טוב, ומביא בשם הים של שלמה [ביצה פ"ה סי' ו'] דסובר כן. ועיין פרי חדש סי' תצ"ה [סק"ג] דעתו דשביתת בהמתו אינו נוהגת, דלמען ינוח בשבת כתיב [שמות כ"ג, י"ב], אבל מחמר כיון דבכלל לא תעשה כל מלאכה אתה ובהמתך נפקא לן מחמר בשבת אם כן מקרי מלאכה על כן חייב על מחמר, עי"ש באריכות:

[ד] ועיין תוס' ביצה [הנ"ל] שהביאו ירושלמי [ביצה פ"ה ה"ב] מהו להדליק נר של בטלה ביום טוב רבי יוסי אוסר ורבנן שרי, וכתבו שם דבזה פליגי, מאן דאוסר סובר הבערה לחלק יצאת והוי מלאכה ואסורה ביום טוב, ומאן דשרי סובר הבערה ללאו יצאת ואינה בכלל מלאכה כמו שכתבו בפסחים ה' ע"ב. ובאמת צ"ע דרבי יוסי אוסר ולפי דבריהם רבי יוסי סובר דהבערה לחלק, ובאמת בש"ס דילן מובא ברייתא בשבת ע' ע"א וביבמות ו' ע"ב ול"ג ע"ב ושאר מקומות הנרשמים שם, מבואר דרבי יוסי סובר דהבערה ללאו יצאת, עי"ש. אך בלאו הכי דברי התוס' שם צ"ע, עיין פני יהושע שם, ובעיקר דין זה האריכו המחברים:

[ה] והנה אם נאמר כל שאינו בכלל מלאכה בשבת רק לאו אינו אסור ביו"ט מן התורה, ולפי זה תחומין אף לשיטת הר"מ פכ"ז משבת ה"א והרב המחבר [מצוה כ"ד] דתחומין אסורים מן התורה בשבת, היינו י"ב מיל, ואינו מכלל המלאכות רק לאו דאל יצא כמבואר בר"מ שם והרב המחבר לעיל, אם כן ביום טוב אינו אסור מן התורה כי אינו בכלל מלאכה. אבל דעת רש"י בחגיגה י"ז ע"ב ד"ה ופנית בבוקר וכו', פירש רש"י דהוא בחול המועד דאי ביום טוב תחומין אסור, מבואר דאסור מן התורה. ועיין תוס' שם ד"ה דכתיב, שהקשו הא תחומין דרבנן, דהם לשיטתם דסוברים דרבנן לית להו תחומין כלל מן התורה כדעת הרמב"ן [עירובין י"ז ע"ב] ודעימיה החולקין על זה, והדברים עתיקין. אבל מדבריהם נראה ג"כ דאם היו תחומין אסורים מן התורה בשבת, אף דאינם בכלל מלאכות רק לאו בפני עצמו מ"מ היה אסור ביום טוב, אם כן לדידהו מחמר ושביתת בהמתו דאסורים בשבת לדברי הכל, אסורים ביום טוב. ונראה דדבריהם סותרים למה שמבואר בתוס' פסחים ה' ע"ב ד"ה לחלק וביצה כ"ג ע"א ד"ה ע"ג חרס, דעל איסור לאו בשבת אינו מוזהר ביום טוב. ולדברי הבית יוסף סי' תצ"ה אשר דעתו להחמיר בשביתת בהמתו ומחמר ביו"ט, וכן הים של שלמה [ביצה פ"ה סי' ו'], יש להם סיוע גדול מדברי רש"י הנ"ל ומתוס' חגיגה שם. ועיין בקונטרס יום תרועה [ר"ה ל"ב ע"ב ד"ה שופר] בסוגיא דשופר של ראש השנה אין מעבירין את התחום וכו', נסתפק שם אם תחומין ביום טוב הוי דאורייתא, ומביא דברי רש"י הנ"ל דהוי דאורייתא, אם כן מבואר דהם סוברים דאף איסורי לאוין דשבת גם כן הם בכלל מלאכה ואסור ביום טוב מהלאו דלא תעשה כל מלאכה.

ועיין רש"י פסחים ה' ע"ב ד"ה וש"מ, מפרש שם דאי ללאו יצאה לא הוי קרי ליה אב מלאכה, משמע אבל מ"מ אסור, דלא כהתוס' שם בד"ה לחלק, וגם התוס' שם כתבו תחילה דברי רש"י ואחרי זה כתבו זה בשם הריב"א.

ובטורי אבן חגיגה י"ז ע"ב [ד"ה דכתיב] תמה על רש"י מנלן איסור תחומין ביום טוב. עכ"פ מדברי רש"י ותוס' מוכח דאף איסורי לאוין דשבת אסורים ביום טוב מהלאו דכל מלאכת עבודה. ולכאורה דברי רש"י בחגיגה י"ז ע"ב ד"ה ופנית, שכתב דביום טוב איסור תחומין מן התורה, סותרים לדברי רש"י יומא ס"ו ע"ב גבי עתי אפילו בשבת, דמקשה הש"ס למאי הילכתא, ופירש רש"י ד"ה למאי, אי משום תחומין מדרבנן בעלמא הוא. נראה דאף י"ב מילין הוי דרבנן אף בשבת, וצ"ע קצת.

והנה סברת הבית יוסף סי' תצ"ה שכתב כיון דבשבת הוי ליה רק איסור לאו ואינה בכלל מלאכה א"כ ביום טוב אין איסור, וכן הסכימו בתוס' ביצה כ"ג ע"א ד"ה ע"ג חרס, כמו שכתבתי לעיל [אות ג'], באמת הסברא טובה ונכוחה לענין מחמר או תחומין ושביתת בהמתו, אבל סברת התוס' בפסחים ה' ע"ב ד"ה לחלק, לענין הבערה שכתבו כן אי ללאו יצאה אינו עובר ביום טוב, איני מבין דהנה בשבת ע' ע"א מבואר [דמאן] דסובר ללאו יצאה כי חזינן דהתורה הוציאה הבערה מן הכלל דהיא בכלל לא תעשה כל מלאכה, דכל המלאכות ילפינן ממשכן כמבואר שם, ובמשכן היה הבערה עי"ש בסוגיא בשבת, דעל כן סובר חד מאן דאמר דלחלק יצאה, ומאן דאמר [ללאו יצאה] סבירא ליה דהתורה הוציאה מן הכלל, אף דהיא בכלל מלאכה דהיה במשכן מ"מ גזירת הכתוב הוא דאינו חייב סקילה רק לאו, ואי לאו דהוציא הכתוב מהכלל הוה אמינא דחייב סקילה כי היא מלאכה כמו שאר מלאכות דהוו במשכן, ולא מצינו דהוי מלאכה גרועה רק הוצאה, אם כן אף דגזירת הכתוב דעל מלאכה זו אינו חייב סקילה מ"מ כך גזרה התורה אבל היא בכלל מלאכה, אם כן אמאי לא יהיה ביו"ט ג"כ בכלל מלאכה, בשלמא במחמר ותחומין אי לאו דכתבה התורה בפירוש גבי שבת לא היה אסור בשבת כי לא היה כלל במשכן ואינם מכלל אבות ואף לא תולדות, רק דהתורה אסרה בלאו בפני עצמו הדברים הללו אבל לא מחמת מלאכה, אם כן דוקא בשבת דגלי גלי אבל ביום טוב מנלן, ולזה סברתם נכונה, ואף על זה פליג רש"י בחגיגה י"ז ע"ב כמו שכתבתי לעיל, אבל בהבערה אי לאו דגלי קרא לאו בפני עצמו היו מחוייבים סקילה, אם כן הוי בכלל מלאכה רק דגזירת הכתוב היא דאינו חייב על מלאכה זו רק מלקות, אם כן ביום טוב נמי הוי בכלל לא תעשה כל מלאכה ולמה לא יהיה נוהג ביום טוב, דוק היטב ותראה כי חילוק יש בין הנושאים. שוב האיר השי"ת את עיני וראיתי בשאגת אריה סי' ע"א שכתב כדברינו אלה, דאף אי הבערה ללאו יצאה מ"מ נוהג ביום טוב, ואינו דומה להוצאה כי היא מלאכה חשובה ואי לאו דהתורה הוציאה מכלל ללאו היו חייבים ככל המלאכות, על כן נוהג ביום טוב, עי"ש ממש כדברינו, וב"ה שכוונתי לדעת הגדול.

ולפי מה שכתבתי נראה לי, דאף שהבאתי לעיל [מצוה רצ"ז אות ב'] בשם הרשב"א יבמות ו' ע"א שכתב בשם מורו דאיסור לאו בשבת אינו עובר בעשה, דהעשה קאי דוקא על המלאכות. נראה לי דדוקא מחמר ותחומין, והרשב"א כתב שם על מחמר עי"ש, אבל בהבערה אף למאן דאמר ללאו יצאה, מ"מ כיון דהיא בכלל מלאכה רק התורה הוציאה מן הכלל דלא יעבור רק בלאו מ"מ העשה כדקאי קאי כי הוי מלאכה חשובה. ועי"ש ביבמות ו' ע"ב דמוקי שם הברייתא דמיתת בית דין אינו דוחה שבת כרבי יוסי דהבערה ללאו יצאה, ועי"ש בתוס' ד"ה לא ר' יוסי, הקשו מה או אינו דקאמר, מהיכי תיתי לא ידחה כיון דלא הוי רק לאו, ותירצו דהוי ליה עשה ולא תעשה, עי"ש, נראה דגם הרשב"א מודה, כמו שכתבתי דאף דהבערה אינו רק לאו מ"מ עובר על העשה גם כן, ולא כתב דאינו עובר בעשה רק במחמר ותחומין ולא בהבערה כן נראה לענ"ד. ועיין בטורי אבן חגיגה י"ז ע"ב שם באבני מלואים [בד"ה ופנית], שפלפל בזה לענין (מחמר) [תחומין ושביתת עבדו ובהמתו] אי נוהגין ביום טוב, והביא דברי הבית יוסף תצ"ה ודברי הריב"א, והקשה על האחרונים שדעתם בסי' רמ"ו [ס"ג בהגה] דאין אדם מצווה על שביתת בהמתו ביום טוב, ובסי' ש"ד גבי שביתת עבדו מביא הבית יוסף דאסור לקבור מת ביום טוב ראשון ע"י עבד מחמת שביתת עבדו, ובאמת שניהם שוים, דלאלו הדעות כיון דאינו מצווה על שביתת בהמתו דאינו מכלל לא תעשה כל מלאכה הוא הדין שביתת עבד, עי"ש. ובאמת המחבר עצמו בסי' רמ"ו אינו מביא דין דשביתת בהמתו, ובבית יוסף דעתו להחמיר בסי' תצ"ה על כן מביא בסי' ש"ד ג"כ להחמיר, אך הרמ"א מביא בסי' רמ"ו דאינו מוזהר והוה ליה להגיה גם בסי' ש"ד.

(ג) והנה בא לידי בשאילה ספר ישועות יעקב וראיתי שם בהל' פסח [סי' תמ"ו סק"ג] שמיישב הש"ס דפסחים ה' ע"ב דמוכח דלחלק יצאה, דאי ללאו יצאה לפי סברת הרשב"א [הובא לעיל אות ה'] דבלאוי דשבת ויום טוב לא שייך העשה, אם כן אם ללאו יצאה אם כן דוחה העשה דתשביתו את הלא תעשה דיום טוב, אך אם לחלק יצאה הוי ליה עשה ולא תעשה, עי"ש. וכבר כתבתי [שם] דלדעתי אף אם ללאו יצאה מ"מ גזירת הכתוב היא אבל מ"מ היא בכלל מלאכה, אם כן העשה קאי על זה כמו שכתבתי לעיל, אם לא לשיטת הריב"א, אם כן בלאו הכי ניחא דאינו מוזהר כלל בלאוין כסברת הריב"א, אבל לדעת החולקין על הריב"א דאף ללאוין איתקש יום טוב לשבת, נראה לי דהעשה קאי על זה לכולי עלמא, ואין להאריך: